OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA 2022. GODINU

*~ POSEBNI DIO ~*

*PRIHODI*

Proračunski korisnik JLP(R)S: **Strojarska tehnička škola Osijek, Istarska 3, 31000 Osijek**

Na ostvarenje prihoda u 2022. godini najveći utjecaj imali su prihodi poslovanja, a to su projekti ERASMUS+, obrazovanje odraslih koje Strojarska tehnička škola Osijek i materijalna prava zaposlenika.

Tablica 1: Ukupni prihodi na dan 31.12.2022.

|  |  |  |  |  |  |
| --- | --- | --- | --- | --- | --- |
| Opis | Ostvarenje Plana 31.12.2021. | Plan za 2022. | Ostvarenje Plana 31.12.2022. | Indeks 4/2 | Indeks 4/3 |
| 1 | 2 | 3 | 4 | 5 | 6 |
| A. RAČUN PRIHODA |
| Prihodi poslovanja | 11.047.093,85 | 11.818.356,00 | 11.221.976,94 | 101,58 | 94,95 |
| Prihodi od prodaje nefinancijske imovine | 1.222,20 | 2.700,00 | 876,17 | 71,69 | 32,45 |

## PRIHODI

1. **Prihodi poslovanja**

Prihodi poslovanja za 2022. godinu ostvareni su u iznosu od 11.222.853,11 kn ili 94,96% godišnjeg plana.

Prihodi iz inozemstva i od subjekata unutar općeg proračuna (63)

Najznačajnija kategorija prihoda poslovanja su prihodi iz inozemstva i od subjekata unutar općeg proračuna koji iznose 9.909.368,12 kn ili 95,87% godišnjeg plana.

Prihodi od pomoći iz državnog proračuna temeljem prijenosa EU sredstava (638) ostvareni su u iznosu od 425.108,97 kn i veći su za 20,09% godišnjeg plana, a razlog tome je dobivanje sredstava za nekoliko projekata u 2022. godini. Erasmus+ projekti za koje smo u 2022. godini dobili uplate su Virtualna stvarnost u strukovnom obrazovanju i Nove vještine za bolju budućnost. Prihodi od pomoći proračunskim korisnicima iz proračuna koji im nije nadležan (636) iznose 9.484.259,15 kn i manji su za 4,99% godišnjeg plana.

Prihodi od imovine (64)

Prihodi od pozitivnih tečajnih razlika i razlika zbog primjene valutne klauzule (6415) veći su od godišnjeg plana, a obuhvaćaju prihode od pozitivnih tečajnih razlika za plaćene inozemne račune vezane uz ERASMUS+ projekte u ukupnom iznosu od 58,99 kuna koji su teretili izvor financiranja 54 te nisu bila planirana u 2022. godini.

Prihodi od upravnih i administrativnih pristojbi, pristojbi po posebnim propisima i naknada (65)

Ostali nespomenuti prihodi (6526) ostvareni su u iznosu od 3.602,38 kn i manji su za 81,99% od godišnjeg plana. Prihodi su ostvareni kroz refundacija za sportska natjecanja i popravak štete na službenom vozilu.

Prihodi od prodaje proizvoda i robe te pruženih usluga i prihodi od donacija (66)

Prihodi od prodaje proizvoda i robe te pruženih usluga (661) ostvareni su u iznosu od 349.737,71 kn i veći su za 0,70% godišnjeg plana, a prihodi od donacija od pravnih i fizičkih osoba izvan općeg proračuna (663) veći su i iznose 9.163,22 kn. Razlog porasta vezan je uz kapitalne donacije (6632) putem kojih je ostvareno 9.163,22 kn od donacije knjiga koja nisu bila planirana u 2022. godini.

Prihodi iz nadležnog proračuna i od HZZO-a temeljem ugovornih obveza (67)

Prihodi iz nadležnog proračuna za financiranje rashoda poslovanja (6711) ostvareni su u iznosu od 959.209,74 kn ili 86,07% godišnjeg plana, a s obzirom na 2021. godinu bilježe smanjenje od 3,47%. Razlog smanjenog iznosa županijskih prihoda u odnosu na prethodnu godinu je zbog odluke Osječko-baranjske županije o dodjeli sredstava za funkcioniranje Škole.

1. **Prihodi od prodaje nefinancijske imovine (7)**

Prihodi od prodaje proizvedene dugotrajne imovine (72)

Prihodi od stambenih objekata (7211) su ostvareni u 2022. godini ili 32,45% godišnjeg plana. Obročne otplate stanova polako završavaju i tako se svake godine smanjuje iznos na prihode od stambenih objekata.

1. **Vlastiti izvori (9)**

Rezultat poslovanja (92)

Višak prihoda planiran je u iznosu od 775.000,00 kn u 2022. godini i isti je bio planiran za potrošnju u 2022. godini. Potrošnja viška je odgođena za 2023. godinu, te je u 2022. godini ostvareno 857.297,69 kuna ili 10,62% više godišnjeg plana.

*RASHODI*

Proračunski korisnik JLP(R)S: **Strojarska tehnička škola Osijek, Istarska 3, 31000 Osijek**

Na ostvarenje rashoda u 2022. godini najveći utjecaj imali su rashodi za zaposlene i materijalni rashodi u odnosu na prethodnu godinu.

Tablica 2: Ukupni rashodi na dan 31.12.2022.

|  |  |  |  |  |  |
| --- | --- | --- | --- | --- | --- |
| Opis | Ostvarenje Plana 31.12.2021. | Plan za 2022. | Ostvarenje Plana 31.12.2022. | Indeks 4/2 | Indeks 4/3 |
| 1 | 2 | 3 | 4 | 5 | 6 |
| A. RAČUN RASHODA |
| Rashodi poslovanja | 10.587.436,10 | 12.193.456,00 | 11.009.598,84 | 103,99 | 90,29 |
| Rashodi za nabavu nefinancijske imovine | 171.909,82 | 402.600,00 | 62.689,54 | 36,47 | 15,57 |

*FINANCIRANJE SREDNJEG ŠKOLSTVA PREMA MINIMALNOM STANDARDU*

Financiranje srednjeg školstva prema minimalnom standardu odlukom Osječko-baranjske županije o dodjeli sredstava za funkcioniranje Škole potrošeno je manje u odnosu na godišnji plan. Također, je potrošeno manje i u odnosu na 2021. godinu.

* 1. Izgradnja, rekonstrukcija i opremanje objekata srednjeg školstva

Potrošen je cjelokupan iznos od 10.000,00 kuna koji je i dodijeljen prema godišnjem planu. U 2021. godini je potrošeno više u odnosu na 2022. godinu, zbog novog namještaja za učionice i opremanje iste sa opremom koja je namijenjena za obrazovanje.

* 1. Plansko i hitno održavanje objekata i opreme srednjeg školstva i učeničkih domova

Škola nije imala potrebe za plansko i hitno održavanje objekata i opreme jer je opremljena s novim uredskim namještajem i opremom koja služi za obrazovanje i rad osoblja.

* 1. Financiranje općih troškova srednjeg školstva

Odlukom Osječko-baranjske županije o dodjeli sredstava za funkcioniranje Škole potrošeno je manje za 1,36% u odnosu na 2021. godinu, ali u odnosu na godišnji plan potrošeno je više za 0,24% sredstava. Razlog tom je izmjena namjene pred sam kraj 2022. godine gdje nam je dodijeljen novac za uredski materijal jer je u odnosu na godišnji plan potrošeno više od 9,32%.

* 1. Financiranje stvarnih troškova srednjeg školstva

U odnosu na 2021. godinu potrošeno je manje za 7,34%. Također, u odnosu na godišnji plan u 2022. godini je potrošeno manje za 15,18%. Razlog tome je manja potrošnja grijanja, jer je na Školi prošle godine obavljena energetska obnova i time su se smanjili troškovi za energiju za 35,13% u odnosu na godišnji plan.

*FINANCIRANJE ŠKOLSTVA IZVAN ŽUPANIJSKOG PRORAČUNA*

Rashodi za zaposlene (31)

Rashodi za zaposlene ostvareni su u iznosu od 9.475.512,92 kn ili 95,02% godišnjeg plana. Značajno povećanje u odnosu na prošlu godinu bilježe plaće za prekovremeni radi (3113) u iznosu od 9,46%, a u odnosu za 2021. godini povećanje je od 68,71%. Razlog su stručno usavršavanje nastavnika struke vezano uz ERASMUS+ projekte i zamjene za bolovanja. Također se povećanje u 2021. godini u odnosu na plan za 2022. od 2.463,99% bilježi kroz doprinose za obvezno osiguranje u slučaju nezaposlenosti (3133) čija je posljedica isplate po presudama za samo jednog zaposlenika u 2021. godini, dok su se ostale isplate vršile u 2022. godini.

Materijalni rashodi (32)

Materijalni rashodi ostvareni su u iznosu od 511.263,49 kn ili 49,21% godišnjeg plana, a bilježe povećanje od 189,34% u odnosu na 2021. godinu.

Naknade troškova zaposlenima (321) ostvareni su u iznosu 243.030,93 kn ili 45,77% godišnjeg plana. U odnosu na 2021. godinu, naknade troškova zaposlenima veće su za 712,23% gdje se značajno povećanje očituje kroz službena putovanja (3211), a kao najveći razlog su stručna usavršavanja zaposlenika kroz putovanja vezana uz ERASMUS+ projekte. Kroz stručno usavršavanje zaposlenika (3213) u 2022. godini ostvareno je 9.271,22 kn. Razlog povećanja je posljedica pojednostavljenog evidentiranja troškova mobilnosti u ERASMUS+ projektima.

Rashodi za materijal i energiju (322) iznose 25.285,85 kn ili 20,07% godišnjeg plana. Razlog smanjenju rashoda je racionalna potrošnja uredskog materijala, materijala i sirovine, energije, materijala i dijelova za tekuće i investicijsko održavanje, službenu, radnu i zaštitnu odjeću i obuću.

Rashodi za usluge (323) ostvareni su u iznosu od 17.790,82 kn ili 35,44% godišnjeg plana. Naknade troškova osobama izvan radnog odnosa (3241) ostvarene su u iznosu od 89.328,40 kn u 2022. godini, dok je u 2021. godini nije ostvareno ništa zbog epidemioloških uvjeta vezano za COVID-19. Značajno povećanje u odnosu na 2021. godinu očituje se kroz povećanje aktivnosti učenika koji sudjeluju u mobilnosti vezanih uz ERASMUS+ projekte.

Ostali nespomenuti rashodi poslovanja (329) ostvareni su u iznosu od 135.827,49 kn ili 59,92% godišnjeg plana, a predstavljaju povećanje od 133,57% u odnosu na 2021. godinu. Značajno povećanje bilježi se kroz reprezentaciju (3293) i troškove sudskih postupaka (3296). Reprezentacija bilježi povećanje u odnosu na 2021. godinu. Troškovi sudskih postupaka ostvareni su u iznosu od 78.750,00 kn i bilježe povećanje od 2.800,00% u odnosu na 2021. godinu.

Financijski rashodi (34)

Financijski rashodi ostvareni su u iznosu od 71.506,10 kn ili 93,29% godišnjeg plana. U 2021. godini financijski rashodi ostvareni su u iznosu od 2.441,27 kn. Značajno povećanje u odnosu na 2021. godinu očituje se kroz povećanje zateznih kamata (3433) koje se odnose na razliku bruto plaće zaposlenika od 2015. do 2017. godine. Također, u 2022. godini ostvarenih negativnih tečajnih razlika i razlika zbog primjene valutne klauzule (3432) nastalih plaćanjem inozemnih računa.

Naknade građanima i kućanstvima na temelju osiguranja i druge naknade

Naknade građanima i kućanstvima u naravi (3722) u planu za 2022. godinu je iznosio 2.500,00 kuna, ali u 2022. godini se nije ostvario.

1. **Rashodi za nabavu nefinancijske imovine (4)**

Rashodi za nabavu neproizvedene dugotrajne imovine (41)

Rashodi za nabavu neproizvedene dugotrajne imovine nisu ostvarena, iako je u 2022. prema godišnjem planu bilo planirano 1.000,00 kn.

Rashodi za nabavu proizvedene dugotrajne imovine (42)

Rashodi za nabavu proizvedene dugotrajne imovine ostvareni su u iznosu 41.926,32 kn ili 10,75% godišnjeg plana i u odnosu na 2021. godinu rashodi su bili veći za 45,29%. Škola je opremljena i nije bilo potrebe trošiti više na nabavu.

Kroz knjige, umjetnička djela i ostale izložbene vrijednosti ostvareno je 9.662,61 kn 38,65% godišnjeg plana, a vezano je uz besplatne udžbenike i školske lektire. U odnosu na 2021. godinu čini povećanje od 29,28%, zbog većeg broja učenika koji koriste besplatne udžbenike i kupovinu novih udžbenika jer su stari udžbenici iskorišteni maksimalno.

*RAZVOJ ODGOJNO-OBRAZOVNOG SUSTAVA*

1. **Organizacija i izvođenje natjecanja i smotri**

Rashodi poslovanja za organizaciju ostvareno je 5.101,66 kn ili 99,97% godišnjeg plana. Međužupanijsko natjecanje učenika u 2022. godini Strojarska tehnička škola je organizirala u dvije discipline Strojarska tehnika i Robotika. Navedeno što se trošilo za natjecanje su rashodi za zaposlene, materijalni rashodi koji se odnose na intelektualne i osobe usluge (3237) koji je rashod ostvaren u iznosu od 1.307,67 kn u bruto iznosu za ugovore o djelu za djelatnike koji su sudjelovali u prosudbenom odgovoru povjerenstva za dvije discipline. Također, reprezentaciju (3293) koju smo potrošili u iznosu od 660 kuna prema uputama Osječko-baranjske županije za organizaciju i izvođenje natjecanja i smotri za 2022. godinu.

1. **Sufinanciranje obavezne školske lektire u osnovnim i srednjim školama**

Odlukom Osječko-baranjske županije dodijeljeno je i ostvareno 1.600,00 kuna koje je Škola potrošila na opremanje školske knjižnice.

1. **Školska shema – voće, povrće i mlijeko**

Ugovorom sa Agencijom za plaćanje u poljoprivredi, ribarstvu i ruralnom razvoju i sa Osječko-baranjskom županijom Škola se obvezala koristiti besplatne obroke voća te edukativne aktivnosti za djecu u srednjoj školi, a za to nam je i dodijeljen iznos od 27.430,00 kuna od čega su troškovi u 2022. godini u iznosu od 22.217,50 kn ili 81% godišnjeg plana, a u odnosu 2021. godini je malo veće za 0,06%.

1. **Programi i projekti u osnovnim i srednjim školama**

Strojarska tehnička škola Osijek je sudjelovala u projektu Tehnicoolum na osječkom sajmu. Škola je sredstva koristila za usluge promidžbe i informiranja za zanimanja za koja se učenici obrazuju te je za taj projekt potrošeno 2.562,50 kn u 2021. godini, za taj projekt nije bio predviđen novac za plan u 2022. godini niti je ostvaren u 2022. godini.

1. **Programi i projekti u odgoju i obrazovanju**

Strojarska tehnička škola Osijek je u 2022. godini sudjelovala u projektu Tehnicoolum na osječkom sajmu. Predviđen novac za taj projekt je 2.600,00 kuna, a potrošeno je 2.562,50 kn ili 98,56% godišnjeg plana.

1. **EU projekti – Učimo zajedno**

Sredstva namijenjena za ovaj projekt su vezana uz pomoćnika u nastavi za 2022./2023. školsku godinu i namjenska sredstva su iz EU fondova. Strojarska tehnička škola Osijek trenutno ima jednu pomoćnicu u nastavi i za nju se isplaćeni rashodi za zaposlene kao što su plaća, doprinosi, materijalni rashodi: božićnica i naknade za prijevoz na posao i s posla. Prema godišnjem planu je predviđeno 25.000,00 kuna, ali potrošeno je 9.934,56 kuna ili 39,74% s obzirom da je bilo prijelazno razdoblje iz projekta „Pomoćnici u nastavi 2022./2023.“ na navedeni projekt.

1. **Pomoćnici u nastavi**

Sredstva namijenjena za ovaj projekt su od strane Osječko-baranjske županije i za 2022. godinu. Početkom rujna 2022. godine Škola ulazi u projekt i ima jednu pomoćnicu u nastavi. Za navedeni projekt je predviđeno godišnjim planom 24.700,00 kuna, a potrošeno je 11.347,50 kuna ili 45,94%. Za pomoćnicu u nastavi potrošeno je na rashode za zaposlene: plaću i doprinose, te materijalna prava: naknade za prijevoz na posao i s posla.

KLASA:

UR.BROJ:

U Osijeku, 27. ožujka 2023.

Voditelj računovodstva:

Davor Jožić, struč.spec.oec.

Ravnatelj:

Ivan Adrić, dipl. ing.